Был хәлдәрҙе беҙ күп урындарҙа үҙ күҙебеҙ менән күрҙек. Сәфиулла ағайҙың һүҙҙәре раҫ, районда тәбиғәтте һаҡлау мәсьәләһен күтәрергә һәм тейешле саралар күрергә күптән ваҡыт. Сәфиулла ағай үҙе йыйған фольклор һәм этнографик материалдарҙан тиҫтәгә яҡын альбом төҙөгән. Уларҙы ҡарап сығыу өсөн генә лә миңә бер эш көнө китте. Боронғо риүәйәт һәм легендалары, мәҡәл-әйтемдәре беҙҙең өсөн айырыуса әһәмиәтле булды.